
AIZKRAUKLES NOVADA DOME

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv 
Aizkrauklē 
18.06.2026. 								sēdes protokols Nr.10., 22. p. 
LĒMUMS Nr. 2026/475
Par pašvaldības nekustamā īpašuma
 “Golberģi”, Neretas pagastā, Aizkraukles novadā, 
atsavināšanu, pārdodot izsolē, un izsoles noteikumu apstiprināšanu         

Aizkraukles novada dome izskatīja jautājumu par nekustamā īpašuma “Golberģi”, ar kadastra numuru 32700040112, Neretas pagastā, Aizkraukles novadā, atsavināšanu, pārdodot izsolē, un izsoles noteikumu apstiprināšanu. 
Aizkraukles novada pašvaldības īpašuma tiesības uz nekustamo īpašumu “Golberģi” ar kadastra numuru 32700040112 nostiprinātas Zemgales rajona tiesas Neretas pagasta zemesgrāmatu nodalījumā Nr.100000955677.
Nekustamais īpašums “Golberģi” ar kadastra numuru 32700040112 sastāv no vienas zemes vienības  ar  kadastra apzīmējumu 32700040112 – 1,02 ha platībā.
Īpašums nav apgrūtināts ar nomas tiesībām.
[bookmark: _Hlk125980521][bookmark: _Hlk128411458][bookmark: _Hlk149554315]Aizkraukles novada domes Objektu apsekošanas un mantas vērtēšanas komisija ar 2026. gada 28. maija sēdes lēmumu Nr. 86 (protokols Nr. 6., 13. p.) noteikusi nekustamā īpašuma “Golberģi”, Neretas pagasts, Aizkraukles novads, nosacīto cenu 5288,00 EUR (pieci tūkstoši divi simti astoņdesmit astoņi euro un 00 centi).
Saskaņā ar Publiskas personas mantas atsavināšanas likuma 3. panta otro daļu pašvaldība nekustamo īpašumu atsavina pārdodot izsolē, savukārt šī likuma 5. panta pirmā daļa nosaka, ka atļauju atsavināt publiskas personas nekustamo īpašumu dod attiecīgās atvasinātās publiskās personas lēmējinstitūcija.
Pašvaldību likuma 10. panta pirmās daļas 16. punkts nosaka, ka domei ir tiesības lemt par nekustamo īpašumu atsavināšanu, savukārt šī likuma 73. panta ceturtās daļa nosaka, ka pašvaldībai ir tiesības atsavināt nekustamo īpašumu.
Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 3. panta otro daļu, 5. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3. un 7. pantu, Ministru Kabineta 2011. gada 1. februāra noteikumiem Nr.109 „Kārtība, kādā atsavināma publiskas personas manta”, Aizkraukles novada domes Objektu apsekošanas un mantas vērtēšanas komisijas 2026. gada 28.maija sēdes lēmumu Nr.86 (protokols Nr.6., 13. p.), ņemot vērā Aizkraukles novada domes Finanšu un attīstības jautājumu komiteju 10.06.2026. atzinumu, atklāti balsojot: ar 11 balsīm “PAR” (Leons Līdums, Dainis Vingris, Evija Vectirāne, Gatis Gūtmanis, Uģis Rubenis, Aigars Lukss, Jānis Sarmis Bajinskis, Ingus Lazdāns, Ingūna Grandāne, Kaspars Židovs, Aivars Miezītis), “PRET” - nav, “ATTURAS” – nav, Aizkraukles novada dome NOLEMJ:
1. [bookmark: _Hlk180674135]Apstiprināt nekustamā īpašuma “Golberģi” ar kadastra Nr.32700040112, Neretas pagastā, Aizkraukles novadā atsavināšanai noteikto nosacīto sākumcenu 5288, 00 EUR (pieci tūkstoši divi simti astoņdesmit astoņi euro un 00 centi).
2. [bookmark: _Hlk180674250]Atsavināt Aizkraukles novada pašvaldības nekustamo īpašumu “Golberģi”, Neretas pagasts, Aizkraukles novads, ar kadastra Nr.32700040112, kas sastāv no zemes vienības ar kadastra apzīmējumu 32700040112 – 1,02 ha platībā, pārdodot to elektroniskā izsolē ar augšupejošu soli. 
3. Apstiprināt atsavināmā nekustamā īpašuma “Golberģi”, Neretas pagasts, Aizkraukles novads, izsoles Noteikumus (pielikumā).
4. Apstiprināt izsoles soli 100.00 EUR, pašvaldības noteikto dalības maksu 20,00 EUR un nodrošinājumu 10% no objekta nosacītās sākumcenas.
5. Maksāšanas termiņš  - 2026. gada 15. septembris.
6. Pirkuma līgumu noslēgt pēc pirkuma maksas samaksāšanas pilnā apmērā.
7. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par pašvaldības nekustamā īpašuma atsavināšanu oficiālajā izdevumā pašvaldības izdevumā “Aizkraukles novada Vēstis” un pašvaldības tīmekļa vietnē www.aizkraukle.lv.
8. Uzdot rīkot izsoli Aizkraukles novada domes Izsoles komisijai. 
9. Kontroli par lēmuma izpildi uzdot Aizkraukles novada pašvaldības izpilddirektoram Uldim RIEKSTIŅAM.
Pielikumā: Nekustamā īpašuma – “Golberģi” ar kadastra Nr. 32700040112 Neretas pagasts, Aizkraukles novads,  elektroniskās izsoles Noteikumi Nr. 2026/86  uz 5 lp.                               


Domes priekšsēdētājs				Leons Līdums	

